Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 159

2. Kihívások A civil szektor több feszültséggel küzd: — Erõs differenciálódás: A szervezetek nagy többsége gazdaságilag gyenge és törékeny. Az együttmûködést akadályozza, hogy szakmai felkészültségük, erõforrásokkal, infrastrukturális feltételekkel való ellátottságuk sokszor hiányos. Kevés a stabil, felkészült menedzsmenttel bíró szervezet. Ugyanakkor létrejött egy szûk, professzionalizálódott, nagyrészt költségvetési forrásokat felhasználó, az államhoz és az önkormányzatokhoz szorosan kötõdõ szervezeti kör. A civil szervezetek mûködése is területi egyenlõtlenségeket tükröz. — A nyilvánosság korlátozottsága: Sok civil szervezet nem tud a költségvetési és uniós források elérhetõségérõl. — Megosztottság: A szektor megosztott, az együttmûködés helyett nemegyszer rivalizálás tapasztalható. A civil szervezetek jellemzõit a KS szempontjából a következõképpen összegezhetjük: Erõsségek — Magas elkötelezettségi szint, önkéntes munka sok szervezetnél. — A helyi civil szervezetek jól ismerik a helyi viszonyokat, problémákat. — Az ágazati civil szervezetek jól ismerik a képviselt társadalmi csoport és aktivitási terület (szakma, ágazat, kérdéskör) helyzetét, problémáit. — Több szervezetnél erõs mozgósítási és érdekérvényesítõ képesség. — Ismerik a kormányzati törekvéseket és igénylik a partnerséget. — Többen jó uniós civil kapcsolatokkal rendelkeznek. Lehetõségek — Hatékonyan érhetik el saját tagjaikat; másképpen nehezen megszólítható helyi csoportokat és társadalmi rétegeket; és a KS kiemelt társadalmi célcsoportjait. — Az EU-kommunikáció az eddiginél intenzívebben támaszkodhat szakmai tapasztalataikra. — A kormányzat aktív, innovatív és hatékony partnerei lehetnek a felkészülési folyamatban. — A csatlakozás egyes kérdéseinek feldolgozását segíthetik európai partnerszervezeteik bevonásával. Veszélyek — A civil szervezetek nem tudják betölteni a rájuk háruló feladatokat a felkészülés folyamán, s a bevonásuk lehetõsége kiaknázatlanná válhat. — Ha a kormányzattal nem sikerül partneri viszonyt kialakítani, passzívakká válhatnak. — A civil szervezetek egy része EU-ellenessé, a csatlakozás ellenzõjévé válhat. A lehetõségek kihasználására és a veszélyek elkerülésére a kormányzatnak a kommunikációs stratégián keresztül jelentõsen támogatnia kell a civil szervezeteket. E szervezetek az EU-kommunikációban jelentõs feladatokat tudnak átvenni a kormányzattól. Tiszteletben kell tartani, hogy a civil szervezetek a kormányzattól független, öntevékeny szövetségek, egyesületek, alapítványok, klubok, körök, amelyek elsõdlegesen tagságuk érdeklõdését fejezik ki, és érdekeit képviselik. Annak érdekében, hogy a civil szervezetek élhessenek a csatlakozásból adódó lehetõségekkel, speciális projektekkel támogatni kell a pályázatírási készségek elsajátítását. A pályázatíró képzések rendszerét a KS keretében a szaktárcákkal együttmûködve kell kidolgozni. A szakmai és érdekképviseleti szervezetekhez hasonlóan a civil szervezeteknél is problémát okoz az elérhetõ információk feldolgozása. Kevés civil szervezetnél vannak olyan munkatársak, akik figyelemmel kísérik az integráció és az uniós jogalkotás folyamatát. Sokszor az általuk megszerzett információk is csak esetlegesen vagy egyáltalán nem jutnak el a tagsághoz és a szélesebb nyilvánossághoz. Ma már sok ágazati civil szervezet kapcsolatba lépett európai partnerszervezetekkel. Ezeket az értékes tapasztalatok átadására létrejött kapcsolatokat érdemes támogatni. Így a magyarországi partnerszervezetek, és rajtuk keresztül a 2002/151/II. szám tagságuk, sõt a tágabb nyilvánosság is megismerheti az uniós civil szervezetek mûködését. Az uniós kapcsolatok területén azonban a hazai szervezeteknek nincs elegendõ saját forrása a felmerülõ költségek finanszírozására. A civil szövetségek uniós tagországokbeli és brüsszeli kapcsolatainak, tapasztalatainak erõsítéséhez a KS támogatást nyújt. Támogatja a szervezeti kapcsolatok építését (szakmai konferencia, szeminárium, tanulmányút, csereprogramok, gyakornoki munka). Szükséges, hogy a civil érdekképviseleti szervezetek az európai szervezetekkel közös szakmai programokra is pályázhassanak. Ezt támogatni kell a KS keretében. A támogatás feltételéül kell szabni a szerzett tapasztalatok feldolgozását, az érdekeltek körében való aktív terjesztését (multiplikátor hatás) és tágabb körben való nyilvánosságra hozását (kiadvány vagy internetes publikálás).

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes